Аҡыллыраҡтар төрлөсә өгөтләп ҡараны: «Нығыраҡ уйлаһағыҙсы, ул яуға сыҡҡан мәҙинәлеләргә хәҙер бер ни түгел, ҡылыс күтәргән икән, үҙе үлгәнсе ҡорбанын да иҫән ҡалдырмаҫ, үҙҙәре әйткәнсә, уларға үлем шәһит китеүгә тиң. Унан, араларында үҙ мәккәлеләребеҙ, туған-тыумасаларыбыҙ күп. Беҙ, әйтәйек, еңеп сыҡҡан тәҡдирҙә лә, үлтергән ҡан ҡәрҙәштәребеҙҙең Мәккә туғандары алдында ниндәй йөҙ менән күренербеҙ».